ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση ίδρυσης εργαστηρίου στο Τμήμα Μηχανικών Σχεδίασης Προϊόντων και Συστημάτων της
Πολυτεχνικής Σχολής του Πανεπιστημίου Δυτικής
Μακεδονίας με τίτλο «Εργαστήριο Χημείας και
Τεχνολογίας Υλικών» (Chemistry and Materials
Technology Laboratory, CMTLab).
Έγκριση ίδρυσης εργαστηρίου στο Τμήμα Μηχανικών Σχεδίασης Προϊόντων και Συστημάτων της
Πολυτεχνικής Σχολής του Πανεπιστημίου Δυτικής
Μακεδονίας με τίτλο «Εργαστήριο Σχεδιασμού
Συστημάτων και Διάδρασης (Systems Design and
Interaction Laboratory - SDILab)».
ΑΠΟΦΑΣΕΙΣ
Αριθμ. 3846
(1)
Έγκριση ίδρυσης εργαστηρίου στο Τμήμα Μηχανικών Σχεδίασης Προϊόντων και Συστημάτων
της Πολυτεχνικής Σχολής του Πανεπιστημίου
Δυτικής Μακεδονίας με τίτλο «Εργαστήριο Χημείας και Τεχνολογίας Υλικών» (Chemistry and
Materials Technology Laboratory, CMTLab).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του π.δ. 92/2003 «Ίδρυση Πανεπιστημίου Δυτικής Μακεδονίας» (Α’ 83).
2. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρό-
τηση Σχολών στο Πανεπιστήμιο Δυτικής Μακεδονίας»
(Α’ 119).
3. Τις διατάξεις του Κεφαλαίου Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019
«Συνέργειες Πανεπιστημίων και Τεχνολογικών Εκπαιδευτικών Ιδρυμάτων και λοιπές διατάξεις εκπαίδευσης»
(Α’ 70).
4. Τις διατάξεις του άρθρου 15 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύν-
δεσης των Α.Ε.Ι. με την κοινωνία και λοιπές διατάξεις»
(Α’ 141).
5. Τις διατάξεις του άρθρου 16 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
6. Τις διατάξεις του άρθρου 46 «Πανεπιστημιακά εργαστήρια Διαδικασία ίδρυσης Σκοπός» του ν. 4952/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
7. Τις διατάξεις της περ.  β του άρθρου 485 του
ν. 4952/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
8. Την υπ’ αρ. 3808/2023 πρυτανική πράξη με θέμα
«Διαπιστωτική πράξη συγκρότησης του Συμβουλίου
Διοίκησης του Πανεπιστημίου Δυτικής Μακεδονίας»
(Υ.Ο.Δ.Δ. 251).
9. Την υπ’ αρ. 4738/2023 Πρυτανική πράξη με θέμα
«Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονία»
(Υ.Ο.Δ.Δ. 381).
10. Την υπ’ αρ. 249/2023 απόφαση του Πρύτανη με
θέμα «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις
του Πανεπιστημίου Δυτικής Μακεδονίας - Σειρά αναπλήρωσης του Πρύτανη του Πανεπιστημίου Δυτικής
Μακεδονίας» (Β’ 5479).
11. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας με
θέμα «Μεταβίβαση άσκησης αρμοδιοτήτων του Συμβουλίου Διοίκησης στον Πρύτανη του Πανεπιστημίου
Δυτικής Μακεδονίας» (Β’ 5498).
12. Την υπ’ αρ. 1493/2023 (Β’ 6396) απόφαση του Συμβουλίου Διοίκησης περί μεταβίβασης αρμοδιοτήτων
στον Πρύτανη του Πανεπιστημίου Δυτικής Μακεδονίας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1576
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
13. Την υπ’ αρ. 2962/2024 απόφαση του Πρύτανη με
θέμα «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις
του Πανεπιστημίου Δυτικής Μακεδονίας - Σειρά αναπλήρωσης του Πρύτανη του Πανεπιστημίου Δυτικής
Μακεδονίας» (Β’ 433).
14. Την απόφαση της Συνέλευσης του Τμήματος Μηχανικών Σχεδίασης Προϊόντων και Συστημάτων της
Πολυτεχνικής Σχολής από τη συνεδρίαση υπ’ αρ. 3/
07-02-2024.
15. Το απόσπασμα πρακτικού της Συγκλήτου του Πανεπιστημίου Δυτικής Μακεδονίας (συνεδρίαση υπ’ αρ. 204/
28-02-2024).
16. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζει:
Την ίδρυση εργαστηρίου με τίτλο «Εργαστήριο Χημείας και Τεχνολογίας Υλικών - Chemistry and Materials
Technology Laboratory, (CMTLab)» στο Τμήμα Μηχανικών Σχεδίασης Προϊόντων και Συστημάτων της Πολυτε-
χνικής Σχολής του Πανεπιστημίου Δυτικής Μακεδονίας
και την έγκριση του Εσωτερικού Κανονισμού του.
Άρθρο 1
Ίδρυση - Τίτλος Εργαστηρίου
Ιδρύεται στο Τμήμα Μηχανικών Σχεδίασης Προϊόντων
και Συστημάτων της Πολυτεχνικής Σχολής του Πανεπιστημίου Δυτικής Μακεδονίας το Εργαστήριο με την
επωνυμία «Εργαστήριο Χημείας και Τεχνολογίας Υλικών» (“Chemistry and Materials Technology Laboratory”,
CMTLab), σύμφωνα με τα άρθρα 46,47,48,49,50,51,52
και 53 του Κεφαλαίου ΣΤ’ «Επιμέρους Ακαδημαϊκές και
Ερευνητικές Δομές των Ακαδημαϊκών Μονάδων» του
ν. 4957/2022 «Νέοι στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141) που καλύπτει τις ερευνητικές και διδακτικές
ανάγκες στο γνωστικό αντικείμενο του.
Άρθρο 2
Αντικείμενο - Δραστηριότητες
Το Εργαστήριο Χημείας και Τεχνολογίας Υλικών καλύπτει τις ερευνητικές και εκπαιδευτικές ανάγκες στα γνω-
στικά αντικείμενα της Επιστήμης και Τεχνολογίας των
Υλικών, του σχεδιασμού, της σύνθεσης, της ανάπτυξης
και του ελέγχου νέων προηγμένων υλικών, το σχεδιασμό
και την υλοποίηση προγραμμάτων εφαρμοσμένης και
βασικής έρευνας.
Ενδεικτικά οι δραστηριότητες του Εργαστηρίου θα
αναπτυχθούν στις περιοχές:
1. Σχεδιασμός, ανάπτυξη και εφαρμογή χημικών και
φυσικοχημικών διεργασιών, 2. Προηγμένες τεχνολογίες
διαχείρισης, επεξεργασίας ανακύκλωσης και αξιοποίησης βιομηχανικών, αστικών και αγροτικών παραπροϊό-
ντων/αποβλήτων, 3. Μελέτη, σχεδίαση, ανάπτυξη και
παραγωγή προϊόντων και υπηρεσιών αναφορικά με
την επιστήμη των Υλικών και της Χημικής Τεχνολογίας, 4. Σχεδιασμός, σύνθεση, ανάπτυξη, χαρακτηρισμός
και έλεγχος νέων προηγμένων υλικών, 5. Ενσωμάτωση
ευφυών συστημάτων στη εφαρμογή, επεξεργασία και
παραγωγή προηγμένων υλικών, 6. Εφαρμογή, χαρακτηρισμό, διαχείριση, επεξεργασία και ανακύκλωση υλι-
κών, 7. Καινοτομία και επιχειρηματικότητα, 8. Σχεδίαση
και ανάπτυξη φορητών και διαδικτυακών Εφαρμογών,
9. Υλικά και πολιτισμός, 10. Αειφόρος και Κοινωνικός
Σχεδιασμός προϊόντων, 11. Σχεδιασμός και εφαρμογή
λύσεων σε πολύπλοκα προβλήματα σε διάφορους τομείς εφαρμογών, όπως έξυπνη γεωργία, κτηνοτροφία,
βιομηχανία, έξυπνο πλέγμα, ευφυή υλικά, ευφυές περιβάλλον, λύσεις έξυπνων υδάτινων, φυσικών και πε-
ριβαλλοντικών πόρων, 12. Ολιστικός σχεδιασμός προϊόντων με στόχο την ελαχιστοποίηση των αρνητικών
επιδράσεων στο περιβάλλον σε όλη την διάρκεια του
κύκλου ζωής τους, συστήματα και διεργασίες ιχνηλάτησης/παρακολούθησης/μέτρησης του περιβαλλοντικού
αποτυπώματος.
Το Εργαστήριο, ως ερευνητική μονάδα, πρόκειται να
στοχεύσει στους παρακάτω τομείς:
- ΒΑΣΙΚΗ ΕΡΕΥΝΑ
- Χημικές και Φυσικοχημικές αναλύσεις πρώτων υλών
και προϊόντων.
- Μελέτη, σχεδίαση, ανάπτυξη και παραγωγή προϊόντων και υπηρεσιών αναφορικά με την επιστήμη των
Υλικών και της Χημικής Τεχνολογίας.
- Ανάπτυξη και εφαρμογές τεχνολογιών πράσινης χημείας, με έμφαση στην αξιοποίησή τους σε βιομηχανικές
διεργασίες.
- Σχεδίαση και ανάπτυξη τεχνολογιών διαχείρισης και
επεξεργασίας βιομηχανικών, αστικών και αγροτικών παραπροϊόντων/αποβλήτων με την εφαρμογή συμβατικών
και νέων διεργασιών και έμφαση στην τεχνολογία, το
χαρακτηρισμό, τη διαχείριση, την επεξεργασία και την
ανακύκλωση των παραγομένων υλικών.
- Παρακολούθηση της περιβαλλοντικής κατάστασης
οικοσυστημάτων και της παρουσίας των υλικών και των
προϊόντων σε αυτά. Εφαρμογή μοντέλων προσομοίωσης
οικοσυστημάτων, διεργασιών διαχείρισης και αξιοποίησης υλικών.
- Νέα προηγμένα υλικά δόμησης και αειφορία.
- Εφαρμογές πληροφορικής στον σχεδιασμό και την
εφαρμογή των νέων υλικών σε παραγωγικά και περιβαλλοντικά συστήματα.
- ΕΦΑΡΜΟΣΜΕΝΗ ΕΡΕΥΝΑ
- Μελέτη, σχεδίαση, ανάπτυξη και παραγωγή προϊόντων και συστημάτων.
- Επιστημονική στήριξη διαφόρων δράσεων που θα
επικεντρώνονται στην ανάλυση, την αξιολόγηση και την
εφαρμογή προτύπων, κανόνων και κανονισμών αναφορικά με την ανάπτυξη τεχνογνωσίας και καινοτόμων τε-
χνολογικών διαδικασιών και πρωτότυπων μεθοδολογιών
σχεδίασης νέων προϊόντων και υλικών, που μπορούν να
αποτελέσουν αντικείμενο περαιτέρω ερευνητικής ανάπτυξης και βιομηχανικής εφαρμογής.
- Καινοτομία και επιχειρηματικότητα.
- Ανάπτυξη υλικών και διεργασιών για ιδιαίτερα απαιτητικά περιβάλλοντα.
- Εφαρμογή βιολογικών διεργασιών με σκοπό την παραγωγή/ανάκτηση προϊόντων και υλικών υψηλής προ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
στιθέμενης αξίας στη βιομηχανία, στην Ιατρική, στην
Αναλυτική Χημεία, στην έρευνα κ.λπ.
- Υλικά και διεργασίες για βιωσιμότητα στις βιομηχανικές και κτηριακές κατασκευές, υποδομές και πολιτιστική
κληρονομιά.
- Ενσωμάτωση ευφυών συστημάτων στη εφαρμογή,
επεξεργασία και παραγωγή προηγμένων υλικών.
- Αειφόρος και Κοινωνικός Σχεδιασμός.
- Σχεδιασμός και εφαρμογή λύσεων σε πολύπλοκα
προβλήματα σε διάφορους τομείς εφαρμογών, όπως
έξυπνη γεωργία, κτηνοτροφία, βιομηχανία, έξυπνο πλέγμα, ευφυή υλικά, ευφυές περιβάλλον, λύσεις έξυπνων
υδάτινων, φυσικών και περιβαλλοντικών πόρων.
- Ολιστικός σχεδιασμός προϊόντων με στόχο την ελαχιστοποίηση των αρνητικών επιδράσεων στο περιβάλλον
σε όλη την διάρκεια του κύκλου ζωής τους, συστήματα
και διεργασίες ιχνηλάτησης/παρακολούθησης/μέτρησης
του περιβαλλοντικού αποτυπώματος.
Το Εργαστήριο, ως εκπαιδευτική μονάδα, στοχεύει στην
διεύρυνση των γνώσεων και εμπειριών των φοιτητών,
έτσι ώστε να μπορούν να προχωρήσουν σε αποτελεσματική αξιοποίηση των διαθέσιμων μεθόδων ανάπτυξης,
ανάλυσης, διαχείρισης και ελέγχου των υλικών κατά τη
διάρκεια της επαγγελματικής τους καριέρας ή τον κατάλληλο προσανατολισμό τους σε αντίστοιχες κατευθύνσεις
μεταπτυχιακών σπουδών. Σημαντικό κομμάτι της εκπαιδευτικής και ερευνητικής δραστηριότητας του εργαστη-
ρίου εστιάζει στη σύγχρονη εφαρμογή προτύπων, κανόνων και κανονισμών για την ανάπτυξη τεχνογνωσίας και
καινοτόμων τεχνολογικών διαδικασιών και πρωτότυπων
μεθοδολογιών σχεδίασης νέων προϊόντων και υλικών,
που μπορούν να αποτελέσουν αντικείμενο περαιτέρω
ερευνητικής ανάπτυξης και βιομηχανικής εφαρμογής.
Άρθρο 3
Σκοπός
Το εργαστήριο έχει τους ακόλουθους σκοπούς:
1. Την κάλυψη σε προπτυχιακό και μεταπτυχιακό
επίπεδο των εκπαιδευτικών και ερευνητικών αναγκών
Τμήματος Μηχανικών Σχεδίασης Προϊόντων και Συστημάτων καθώς και άλλων Τμημάτων του Πανεπιστημίου
Δυτικής Μακεδονίας, σε θέματα που εμπίπτουν στα γνωστικά αντικείμενα του Εργαστηρίου, όπως αυτά προσδι-
ορίζονται στο άρθρο 3 του παρόντος.
2. Τη συνεργασία κάθε μορφής με κέντρα ερευνών και
ακαδημαϊκά ιδρύματα ημεδαπής και αλλοδαπής, εφόσον
οι επιστημονικοί στόχοι συμπίπτουν και αλληλοσυμπληρώνονται με εκείνους του εργαστηρίου.
3. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση Ελλήνων
και ξένων αναγνωρισμένων επιστημόνων.
4. Τη διεξαγωγή έρευνας σχετικής με τις δραστηριότητες του Εργαστηρίου.
5. Την παροχή υπηρεσιών κατά την εκάστοτε ισχύουσα
νομοθεσία.
6. Την ύπαρξη και διατήρηση ιστοχώρου, στο οποίο
δημοσιεύονται τα αποτελέσματα της ερευνητικής και
λοιπής δραστηριότητας των μελών του Εργαστηρίου και
άλλων συγγενών Τμημάτων του Πανεπιστημίου Δυτικής
Μακεδονίας, των Πανεπιστημίων της χώρας και Ιδρυμάτων Ανώτατης Εκπαίδευσης της αλλοδαπής.
7. Τη σύνδεση του Εργαστηρίου με παραγωγικούς
τομείς και φορείς της κοινωνίας και της οικονομίας με
σκοπό την προαγωγή των ευρύτερων επιστημονικών
του στόχων και την ανταποδοτικότητα στην κοινωνία.
8. Την υποστήριξη της έρευνας υποψήφιων διδακτόρων και μεταδιδακτόρων στα αντικείμενα δραστηριό-
τητας του Εργαστηρίου.
9. Την υλοποίηση ερευνητικών και αναπτυξιακών προγραμμάτων σε όλα τα συναφή πεδία της επιστημονικής
τους περιοχής, αυτοτελώς ή σε συνεργασία με άλλα Εργαστήρια, μέλη ΔΕΠ, ή Σχολές του Πανεπιστημίου Δυτι-
κής Μακεδονίας ή άλλα εκπαιδευτικά, επιστημονικά, ή
ερευνητικά ιδρύματα καθώς και δημόσιους και ιδιωτικούς
φορείς και οργανισμούς της ημεδαπής και αλλοδαπής.
Άρθρο 4
Προσωπικό
Το Εργαστήριο στελεχώνεται από μέλη του Διδακτικού και Ερευνητικού Προσωπικού (Δ.Ε.Π.) του Τμήματος
Μηχανικών Σχεδίασης Προϊόντων και Συστημάτων καθώς και άλλων Τμημάτων του Πανεπιστημίου Δυτικής
Μακεδονίας, που κατέχουν θέσεις των οποίων το γνωστικό αντικείμενο εμπίπτει στα εκπαιδευτικά και ερευ-
νητικά ενδιαφέροντα του εργαστηρίου, από μέλη του
Ειδικού Διδακτικού Προσωπικού (Ε.ΔΙ.Π.) και του Ειδικού
Τεχνικού Εργαστηριακού Προσωπικού (Ε.Τ.Ε.Π.), καθώς
και από μέλη του λοιπού επιστημονικού και διοικητικού προσωπικού που τοποθετούνται στο εργαστήριο
σύμφωνα με τις διατάξεις του άρθρου 50 «Προσωπικό Πανεπιστημιακού Εργαστηρίου» του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης ων Α.Ε.Ι. με την κοινωνία και λοιπές διατάξεις»
(Α’ 141). Στο Εργαστήριο μπορεί να απασχολούνται πανεπιστημιακοί υπότροφοι, μεταδιδάκτορες, διδάκτορες,
υποψήφιοι διδάκτορες, μεταπτυχιακοί ή προπτυχιακοί
φοιτητές, επιστημονικοί συνεργάτες, λοιπό επιστημονικό
προσωπικό μετά από σχετική εισήγηση του Διευθυντή
του Εργαστηρίου.
Άρθρο 5
Διοίκηση - Αρμοδιότητες
1. Το εργαστήριο διευθύνεται από μέλος Διδακτικού
και Ερευνητικού Προσωπικού (Δ.Ε.Π.) του Τμήματος
Μηχανικών Σχεδίασης Προϊόντων και Συστημάτων του
Πανεπιστημίου Δυτικής Μακεδονίας, με τη διαδικασία
που ορίζουν οι εκάστοτε διατάξεις.
2. Ο Διευθυντής του Εργαστηρίου ασκεί τις αρμοδιότητες που ορίζονται από την εκάστοτε ισχύουσα νομο-
θεσία, μεταξύ των οποίων περιλαμβάνονται:
α) Ο συντονισμός του διδακτικού (προπτυχιακού-μεταπτυχιακού) και ερευνητικού έργου του Εργαστηρίου,
β) η κατάρτιση και η υποβολή στη Συνέλευση του
Τμήματος του ετήσιου προγράμματος λειτουργίας του
Εργαστηρίου και η μέριμνα για την τήρησή του,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
γ) η μέριμνα για τη στελέχωση με το αναγκαίο προσωπικό, την οικονομική διαχείριση των πάσης φύσεως
εσόδων και εξόδων του Εργαστηρίου και την κατανομή
των πόρων και των χώρων του Εργαστηρίου,
δ) η εισήγηση στη Συνέλευση του Τμήματος για τον
ορισμό των υπευθύνων για τα αναλώσιμα υλικά και τον
τεχνικό εξοπλισμό,
ε) η υπογραφή κάθε εξερχόμενου εγγράφου και γενικά
η ευθύνη για την ομαλή και απρόσκοπτη λειτουργία του
Εργαστηρίου,
στ) η εκπροσώπηση του Εργαστηρίου στα αρμόδια
όργανα του Πανεπιστημίου Δυτικής Μακεδονίας,
ζ) ο ορισμός ως αναπληρωτή του ενός από τα μέλη
του Εργαστηρίου σε περίπτωση κωλύματος,
η) η εποπτεία του προσωπικού που έχει τοποθετηθεί
στο Εργαστήριο.
Άρθρο 6
Εγκατάσταση - Υλικοτεχνική Υποδομή
Το Εργαστήριο εγκαθίσταται σε χώρο του Τμήματος Μηχανικών Σχεδίασης Προϊόντων και Συστημά-
των του Πανεπιστημίου Δυτικής Μακεδονίας. Χώρος
εγκατάστασης του εργαστηρίου είναι εν γένει οι χώροι
που παραχωρούνται για τη διεξαγωγή του εκπαιδευτικού και ερευνητικού του έργου και συγκεκριμένα οι
χώροι των ειδικών εγκαταστάσεων με τα όργανα και
τον λοιπό εργαστηριακό και τεχνικό εξοπλισμό για τη
διενέργεια των εργαστηριακών ασκήσεων, των ερευνητικών προγραμμάτων και των συναφών δράσεων.
Στους χώρους εγκατάστασης τοποθετείται πινακίδα
με τον τίτλο του εργαστηρίου.
Άρθρο 7
Κανόνες λειτουργίας του Εργαστηρίου
1. Το εργαστήριο λειτουργεί κατά τις εργάσιμες ημέρες και ώρες, σύμφωνα με τον Εσωτερικό κανονισμό
Λειτουργίας του Πανεπιστημίου Δυτικής Μακεδονίας.
2. Ο Διευθυντής συντονίζει κάθε εργασία, η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης, έχει την ευθύνη για την προστασία
των οργάνων και των εγκαταστάσεων από βλάβες, την
ασφαλή παραμονή του προσωπικού, των φοιτητών και
επισκεπτών και γενικά την ευθύνη για την απρόσκοπτη
λειτουργία του εργαστηρίου.
3. Η χρήση του εργαστηριακού εξοπλισμού επιτρέπεται μόνο στο επιστημονικό προσωπικό του εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή. Εξοπλισμός και εν γένει αντικείμενα
του εργαστηρίου, τα οποία παραδίδονται για τη διεξαγωγή εκπαιδευτικού και ερευνητικού έργου επιστρέφο-
νται, μετά τη χρήση τους, στην κατάσταση στην οποία
βρίσκονταν κατά την παράδοσή τους.
4. Στο εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία.
Άρθρο 8
Έσοδα και Πόροι του Εργαστηρίου
Η λειτουργία του εργαστηρίου θα γίνεται από ιδίους
πόρους οι οποίοι θα προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Την παροχή υπηρεσιών σύμφωνα με τις ισχύουσες
διατάξεις.
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα.
ε. Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Δυτικής Μακεδονίας
για τους σκοπούς του εργαστηρίου.
στ. Εκπαιδευτικές ή ερευνητικές ή δραστηριότητες
κατάρτισης στις οποίες συμμετέχει το Εργαστήριο και
οι οποίες προβλέπουν αποζημίωση για τις δράσεις του
Εργαστηρίου.
ζ. Από κάθε άλλη νόμιμη πηγή.
Άρθρο 9
Τηρούμενα βιβλία
Για τις ανάγκες του εργαστηρίου τηρούνται τα ακόλουθα βιβλία (ηλεκτρονικά ή έντυπα) και στοιχεία:
1. Πρωτόκολλο εισερχομένων και εξερχόμενων εγγράφων.
2. Αρχείο αλληλογραφίας.
3. Βιβλίο πρακτικών - αποφάσεων.
4. Βιβλίο περιουσιακών στοιχείων.
5. Φάκελος οικονομικών στοιχείων κάθε έτους.
6. Φάκελος ετήσιου απολογισμού δραστηριοτήτων.
7. Κατάλογος επιστημονικών βιβλίων και περιοδικών.
8. Αρχείο ερευνητικών προγραμμάτων.
9. Βιβλίο μεταβολών προσωπικού.
Με απόφαση του διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από ειδικές διατάξεις ή κρίνεται απαραίτητο.
Άρθρο 10
Τίτλος - Σφραγίδα
1. Ο τίτλος του Εργαστηρίου είναι: «Εργαστήριο Χημείας και Τεχνολογίας Υλικών», (τίτλος στην αγγλική γλώσσα
“Chemistry and Materials Technology Laboratory” και
ακρωνύμιο για κάθε χρήση CMTLab). Αυτός ο τίτλος,
καθώς και τα στοιχεία του Διευθυντή του Εργαστηρίου
αναγράφονται στους χώρους που είναι εγκατεστημένο
και δραστηριοποιείται το Εργαστήριο.
2. Το Εργαστήριο χρησιμοποιεί για την αλληλογραφία
του στρογγυλή σφραγίδα που αναγράφει στον εξωτερικό κύκλο «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ» και
στον εσωτερικό «ΕΡΓΑΣΤΗΡΙΟ ΧΗΜΕΙΑΣ ΚΑΙ ΤΕΧΝΟΛΟΓΙΑΣ ΥΛΙΚΩΝ» και έχει ως έμβλημα στα έγγραφά του το
αντίστοιχο του Πανεπιστημίου Δυτικής Μακεδονίας και
το λογότυπό του.
3. Ανάλογη σφραγίδα, με τα στοιχεία στην Αγγλική
γλώσσα, χρησιμοποιεί το Εργαστήριο για την ξενόγλωσΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
ση αλληλογραφία του και τα έγγραφά του Η ονομασία
του Εργαστηρίου στα αγγλικά ορίζεται ως «Chemistry
and Materials Technology Laboratory» και ακρωνύμιο
για κάθε χρήση «CMTLab».
Άρθρο 11
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 29 Φεβρουαρίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
Ι
Αριθμ. 3850
(2)
Έγκριση ίδρυσης εργαστηρίου στο Τμήμα Μηχανικών Σχεδίασης Προϊόντων και Συστημάτων
της Πολυτεχνικής Σχολής του Πανεπιστημίου
Δυτικής Μακεδονίας με τίτλο «Εργαστήριο Σχεδιασμού Συστημάτων και Διάδρασης (Systems
Design and Interaction Laboratory - SDILab)».
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του π.δ. 92/2003 «Ίδρυση Πανεπιστημίου Δυτικής Μακεδονίας» (Α’ 83).
2. Το π.δ. 72/2013 «Μετονομασία Τμήματος, συγχώνευση Τμήματος και ίδρυση-συγκρότηση και ανασυγκρότηση
Σχολών στο Πανεπιστήμιο Δυτικής Μακεδονίας» (Α’ 119).
3. Τις διατάξεις του Κεφαλαίου Γ (άρθρα 13-22 «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ») του ν. 4610/2019
«Συνέργειες Πανεπιστημίων και Τεχνολογικών Εκπαιδευτικών Ιδρυμάτων και λοιπές διατάξεις εκπαίδευσης»
(Α’ 70).
4. Τις διατάξεις του άρθρου 15 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
5. Τις διατάξεις του άρθρου 16 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
6. Τις διατάξεις του άρθρου 46 «Πανεπιστημιακά εργαστήρια Διαδικασία ίδρυσης Σκοπός» του ν. 4952/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
7. Τις διατάξεις της περίπτωσης β του άρθρου 485 του
ν. 4952/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
8. Την υπ’ αρ. 3808/2023 Πρυτανική πράξη με θέμα
«Διαπιστωτική πράξη συγκρότησης του Συμβουλίου
Διοίκησης του Πανεπιστημίου Δυτικής Μακεδονίας»
(Υ.Ο.Δ.Δ. 251).
9. Την υπ’ αρ. 4738/2023 Πρυτανική πράξη με θέμα
«Εκλογή Πρύτανη και ορισμός τεσσάρων (4) Αντιπρυτάνεων του Πανεπιστημίου Δυτικής Μακεδονίας»
(Υ.Ο.Δ.Δ. 381).
10. Την απόφαση υπ’ αρ. 249/2023 του Πρύτανη με
θέμα «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις
του Πανεπιστημίου Δυτικής Μακεδονίας - Σειρά αναπλήρωσης του Πρύτανη του Πανεπιστημίου Δυτικής
Μακεδονίας» (Β’ 5479).
11. Την υπ’ αρ. 218/2023 απόφαση του Συμβουλίου
Διοίκησης του Πανεπιστημίου Δυτικής Μακεδονίας με
θέμα «Μεταβίβαση άσκησης αρμοδιοτήτων του Συμβουλίου Διοίκησης στον Πρύτανη του Πανεπιστημίου
Δυτικής Μακεδονίας» (Β’ 5498).
12. Την υπ’ αρ. 1493/2023 απόφαση (Β’ 6396) του Συμβουλίου Διοίκησης περί μεταβίβασης αρμοδιοτήτων
στον Πρύτανη του Πανεπιστημίου Δυτικής Μακεδονίας.
13. Την υπ’ αρ. 2962/2024 απόφαση του Πρύτανη με
θέμα «Καθορισμός τομέων ευθύνης και επιμέρους αρμοδιοτήτων που μεταβιβάζονται στους Αντιπρυτάνεις
του Πανεπιστημίου Δυτικής Μακεδονίας - Σειρά αναπλήρωσης του Πρύτανη του Πανεπιστημίου Δυτικής
Μακεδονίας» (Β’ 433).
14. Την απόφαση της Συνέλευσης του Τμήματος Μηχανικών Σχεδίασης Προϊόντων και Συστημάτων της
Πολυτεχνικής Σχολής από τη συνεδρίαση υπ’ αρ. 3/
07-02-2024.
15. Το απόσπασμα πρακτικού της Συγκλήτου του Πανεπιστημίου Δυτικής Μακεδονίας (συνεδρίαση υπ’ αρ. 204/
28-02-2024).
16. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Την ίδρυση εργαστηρίου με τίτλο: «Εργαστήριο Σχεδιασμού Συστημάτων και Διάδρασης (Systems Design
and Interaction Laboratory - SDILab)», στο Τμήμα Μηχανικών Σχεδίασης Προϊόντων και Συστημάτων της Πολυ-
τεχνικής Σχολής του Πανεπιστημίου Δυτικής Μακεδονίας
και την έγκριση του Εσωτερικού Κανονισμού του.
Άρθρο 1
Ίδρυση - Τίτλος Εργαστηρίου
Ιδρύεται στο Τμήμα Μηχανικών Σχεδίασης Προϊόντων
και Συστημάτων του Πανεπιστημίου Δυτικής Μακεδονίας το Εργαστήριο με την επωνυμία «Εργαστήριο Σχε-
διασμού Συστημάτων και Διάδρασης» (“Systems Design
and Interaction Laboratory - SDILab”).
Άρθρο 2
Αντικείμενο - Δραστηριότητες
Το Εργαστήριο Συστημάτων και Διάδρασης καλύπτει
τις ερευνητικές και εκπαιδευτικές ανάγκες στα γνωστικά
αντικείμενα του σχεδιασμού, προγραμματισμού, ανάλυσης, ελέγχου και βελτιστοποίησης συστημάτων, των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
διαδραστικών ευφυών πληροφοριακών και ψηφιακών
συστημάτων και των ψηφιακών τεχνολογιών και του
δομημένου περιβάλλοντος.
Ενδεικτικά οι δραστηριότητες του Εργαστηρίου θα
περιλαμβάνουν τις περιοχές:
1. Σχεδιασμός, προγραμματισμός και έλεγχος παραγωγικών συστημάτων
2. Μοντελοποίηση και έλεγχος κυκλοφοριακών και
υδατικών συστημάτων
3. Δυναμικός έλεγχος συστημάτων αξιοπιστίας
4. Δίκτυα ουρών αναμονής
5. Εφοδιαστική και συστήματα ERP
6. Καινοτομία και επιχειρηματικότητα
7. Έρευνα αγοράς και ικανοποίηση πελατών
8. Προηγμένες τεχνολογίες αλληλεπίδρασης ανθρώπου-υπολογιστή
9. Ευφυούς επεξεργασίας πληροφορίας μέσω μεθόδων Μηχανικής Μάθησης και Τεχνητής Νοημοσύνης
10. Σχεδίασης και ανάπτυξης φορητών και διαδικτυακών Εφαρμογών, Ψηφιακών Παιχνιδιών και συστημάτων
εκτεταμένης πραγματικότητας
11. Ψηφιακές τεχνολογίες και πολιτισμός
12. Ενσωμάτωση της ψηφιακής τεχνολογίας και των
ευφυών συστημάτων στη σύλληψη, επεξεργασία, παραγωγή αρχιτεκτονικών σχεδίων
13. Διερεύνηση δυνατοτήτων επανασχεδιασμού και
αναβίωσης του υπάρχοντος δομημένου περιβάλλοντος
με τη χρήση ψηφιακών μέσων
14. Αειφορικός και Κοινωνικός Σχεδιασμός.
Το Εργαστήριο, ως ερευνητική μονάδα, πρόκειται να
στοχεύσει στους παρακάτω τομείς:
- Βασική έρευνα:
- Ανάπτυξη μεθοδολογιών για τη λήψη διοικητικών
αποφάσεων με μαθηματικά πρότυπα και ποσοτικές μεθόδους.
- Ανάπτυξη αλγορίθμων βελτιστοποίησης ή/και ευρετικών αλγορίθμων για προβλήματα σχεδιασμού, προ-
γραμματισμού και ελέγχου συστημάτων.
- Ανάπτυξη μεθοδολογιών προηγμένης αλληλεπίδρασης ανθρώπου υπολογιστή μέσω φυσικών διεπαφών.
- Ανάπτυξη μεθοδολογιών και αλγορίθμων ευφυούς
επεξεργασίας πληροφορίας σχετιζόμενη με βιοσήματα
ή συμπεριφορικά δεδομένα.
- Διερεύνηση καινοτόμων λύσεων και τεχνολογιών στα
πεδία της ανάπτυξης εφαρμογών για φορητές συσκευές, διαδικτυακών εφαρμογών, ψηφιακών παιχνιδιών και
συστημάτων εκτεταμένης πραγματικότητας.
- Διερεύνηση νέων τεχνολογιών και διαδραστικών
εφαρμογών ανάπτυξης νέων μεθοδολογιών που σχετίζονται με τη σύλληψη, επεξεργασία, παραγωγή αρχιτε-
κτονικών σχεδίων.
- Διερεύνηση δυνατοτήτων επανασχεδιασμού και αναβίωσης του υπάρχοντος δομημένου περιβάλλοντος με
τη χρήση ψηφιακών μέσων.
- Διερεύνηση ενσωμάτωσης της ψηφιακής τεχνολογίας και των ευφυών συστημάτων στην προστασία και
ανάδειξη της πολιτιστικής κληρονομιάς.
- Εφαρμοσμένη έρευνα:
- Σχεδιασμός και έλεγχος παραγωγικών συστημάτων.
- Μοντελοποίηση και έλεγχος κυκλοφοριακών και υδατικών συστημάτων.
- Έλεγχος δικτύων ουρών αναμονής.
- Καινοτομία και επιχειρηματικότητα.
- Έρευνα αγοράς και μέτρηση ικανοποίησης πελατών.
- Σχεδιασμός και ανάπτυξη διαδραστικών τεχνουργημάτων (αντικειμένων, προϊόντων) και διαδραστικών
συστημάτων με δυνατότητα αντίληψης και ευφυούς
αλληλεπίδρασης με το περιβάλλον τους.
- Σχεδιασμός και ανάπτυξη διαδικτυακών εφαρμογών
και εφαρμογών για φορητές συσκευές για επεξεργασία
βιοσημάτων και συμπεριφορικών δεδομένων με μεθόδους τεχνητής νοημοσύνης.
- Σχεδιασμός συστημάτων παιχνιώδους μάθησης με
ανάπτυξη εκπαιδευτικών ψηφιακών παιχνιδιών και συστημάτων εκτεταμένης πραγματικότητας.
- Σύλληψη, επεξεργασία, παραγωγή αρχιτεκτονικών
σχεδίων με τη χρήση ψηφιακών μέσων.
- Επανασχεδιασμός και αναβίωση του υπάρχοντος δομημένου περιβάλλοντος με τη χρήση ψηφιακών μέσων.
- Ψηφιακές τεχνολογίες και πολιτισμός.
- Αειφορικός και Κοινωνικός Σχεδιασμός.
- Προώθηση της έννοιας των έξυπνων πόλεων.
Το Εργαστήριο, ως εκπαιδευτική μονάδα, στοχεύει
στην διεύρυνση των γνώσεων και εμπειριών των φοιτητών, έτσι ώστε να μπορούν να προχωρήσουν σε απο-
τελεσματική αξιοποίηση των διαθέσιμων μεθόδων του
σχεδιασμού, της ανάλυσης και του ελέγχου συστημάτων
κατά τη διάρκεια της επαγγελματικής τους καριέρας ή
τον κατάλληλο προσανατολισμό τους σε αντίστοιχες κατευθύνσεις μεταπτυχιακών σπουδών. Σημαντικό κομμάτι
της εκπαιδευτικής και ερευνητικής δραστηριότητας του
εργαστηρίου εστιάζει στις σύγχρονες προσεγγίσεις της
μοντελοποίησης και του ελέγχου συστημάτων με χρήση
προηγμένων τεχνολογιών και μέσων.
Άρθρο 3
Σκοπός
Το εργαστήριο έχει τους ακόλουθους σκοπούς:
1. Την κάλυψη σε προπτυχιακό και μεταπτυχιακό επίπεδο των ερευνητικών αναγκών του Τμήματος Μηχανι-
κών Σχεδίασης Προϊόντων και Συστημάτων καθώς και
άλλων Τμημάτων του Πανεπιστημίου Δυτικής Μακεδονίας, σε θέματα που εμπίπτουν στα γνωστικά αντικείμε-
να του Εργαστηρίου, όπως αυτά προσδιορίζονται στο
άρθρο 3 του παρόντος.
2. Τη συνεργασία κάθε μορφής με κέντρα ερευνών και
ακαδημαϊκά ιδρύματα ημεδαπής και αλλοδαπής, εφόσον
οι επιστημονικοί στόχοι συμπίπτουν και αλληλοσυμπληρώνονται με εκείνους του εργαστηρίου.
3. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση Ελλήνων
και ξένων αναγνωρισμένων επιστημόνων.
4. Τη διεξαγωγή έρευνας σχετικής με τις δραστηριότητες του Εργαστηρίου.
5. Την παροχή υπηρεσιών κατά την εκάστοτε ισχύουσα
νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
6. Την ύπαρξη και διατήρηση ιστοχώρου, στο οποίο
δημοσιεύονται τα αποτελέσματα της ερευνητικής και
λοιπής δραστηριότητας των μελών του Εργαστηρίου
και άλλων συγγενών Τμημάτων του Πανεπιστημίου ΔυτικήςΜακεδονίας, των Πανεπιστημίων της χώρας και
Ιδρυμάτων Ανώτατης Εκπαίδευσης της αλλοδαπής.
7. Τη σύνδεση του Εργαστηρίου με παραγωγικούς
τομείς και φορείς της κοινωνίας και της οικονομίας με
σκοπό την προαγωγή των ευρύτερων επιστημονικών
του στόχων και την ανταποδοτικότητα στην κοινωνία.
8. Την υποστήριξη της έρευνας υποψήφιων διδακτόρων και μεταδιδακτόρων στα αντικείμενα δραστηριό-
τητας του Εργαστηρίου.
9. Την υλοποίηση ερευνητικών και αναπτυξιακών
προγραμμάτων σε όλα τα συναφή πεδία της επιστημονικής τους περιοχής, αυτοτελώς ή σε συνεργασία με άλλα
Εργαστήρια, μέλη ΔΕΠ, ή Σχολές του Πανεπιστημίου
Δυτικής Μακεδονίας ή άλλα εκπαιδευτικά, επιστημονικά, ή ερευνητικά ιδρύματα καθώς και δημόσιους και
ιδιωτικούς φορείς και οργανισμούς της ημεδαπής και
αλλοδαπής.
Άρθρο 4
Προσωπικό
Το Εργαστήριο στελεχώνεται από μέλη του Διδακτικού και Ερευνητικού Προσωπικού (Δ.Ε.Π.) του Τμήμα-
τος Μηχανικών Σχεδίασης Προϊόντων και Συστημάτων
καθώς και άλλων Τμημάτων του Πανεπιστημίου Δυτικής Μακεδονίας, που κατέχουν θέσεις των οποίων
το γνωστικό αντικείμενο εμπίπτει στα εκπαιδευτικά
και ερευνητικά ενδιαφέροντα του εργαστηρίου, από
μέλη του Ειδικού Διδακτικού Προσωπικού (Ε.ΔΙ.Π.) και
του Ειδικού Τεχνικού Εργαστηριακού Προσωπικού
(Ε.Τ.Ε.Π.), καθώς και από μέλη του λοιπού επιστημονικού και διοικητικού προσωπικού που τοποθετούνται
στο εργαστήριο σύμφωνα με τις κείμενες διατάξεις.
Στο Εργαστήριο μπορεί να απασχολούνται πανεπιστημιακοί υπότροφοι, μεταδιδάκτορες, διδάκτορες,
υποψήφιοι διδάκτορες, μεταπτυχιακοί ή προπτυχιακοί
φοιτητές, επιστημονικοί συνεργάτες, λοιπό επιστημονικό προσωπικό μετά από σχετική εισήγηση του
Διευθυντή του Εργαστηρίου.
Άρθρο 5
Διοίκηση - Αρμοδιότητες
1. Το εργαστήριο διευθύνεται από μέλος Διδακτικού
και Ερευνητικού Προσωπικού (Δ.Ε.Π.) του Τμήματος
Μηχανικών Σχεδίασης Προϊόντων και Συστημάτων του
Πανεπιστημίου Δυτικής Μακεδονίας, με τη διαδικασία
που ορίζουν οι εκάστοτε διατάξεις.
2. Ο Διευθυντής του Εργαστηρίου ασκεί τις αρμοδιότητες που ορίζονται από την εκάστοτε ισχύουσα νομο-
θεσία, μεταξύ των οποίων περιλαμβάνονται:
α) Ο συντονισμός του διδακτικού (προπτυχιακού μεταπτυχιακού) και ερευνητικού έργου του Εργαστη-
ρίου,
β) η κατάρτιση και η υποβολή στη Συνέλευση του
Τμήματος του ετήσιου προγράμματος λειτουργίας του
Εργαστηρίου και η μέριμνα για την τήρησή του,
γ) η μέριμνα για τη στελέχωση με το αναγκαίο προσωπικό, την οικονομική διαχείριση των πάσης φύσεως
εσόδων και εξόδων του Εργαστηρίου και την κατανομή
των πόρων και των χώρων του Εργαστηρίου,
δ) η εισήγηση στη Συνέλευση του Τμήματος για τον
ορισμό των υπευθύνων για τα αναλώσιμα υλικά και τον
τεχνικό εξοπλισμό,
ε) η υπογραφή κάθε εξερχόμενου εγγράφου και γενικά
η ευθύνη για την ομαλή και απρόσκοπτη λειτουργία του
Εργαστηρίου,
στ) η εκπροσώπηση του Εργαστηρίου στα αρμόδια
όργανα του Πανεπιστημίου Δυτικής Μακεδονίας,
ζ) ο ορισμός ως αναπληρωτή του ενός από τα μέλη
του Εργαστηρίου σε περίπτωση κωλύματος,
η) η εποπτεία του προσωπικού που έχει τοποθετηθεί
στο Εργαστήριο.
Άρθρο 6
Εγκατάσταση - Υλικοτεχνική Υποδομή
Το Εργαστήριο εγκαθίσταται σε χώρο του Τμήματος
Μηχανικών Σχεδίασης Προϊόντων και Συστημάτων του
Πανεπιστημίου Δυτικής Μακεδονίας. Χώρος εγκατάστασης του εργαστηρίου είναι εν γένει οι χώροι που παραχω-
ρούνται για τη διεξαγωγή του εκπαιδευτικού και ερευνητικού του έργου και συγκεκριμένα οι χώροι των ειδικών
εγκαταστάσεων με τα όργανα και τον λοιπό εργαστηριακό
και τεχνικό εξοπλισμό για τη διενέργεια των εργαστηριακών ασκήσεων, των ερευνητικών προγραμμάτων και των
συναφών δράσεων. Στους χώρους εγκατάστασης τοποθετείται πινακίδα με τον τίτλο του εργαστηρίου.
Άρθρο 7
Κανόνες λειτουργίας εργαστηρίου
1. Το εργαστήριο λειτουργεί κατά τις εργάσιμες ημέρες και ώρες, σύμφωνα με τον Εσωτερικό κανονισμό
Λειτουργίας του Πανεπιστημίου Δυτικής Μακεδονίας.
2. Ο Διευθυντής συντονίζει κάθε εργασία, η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης, έχει την ευθύνη για την προστασία
των οργάνων και των εγκαταστάσεων από βλάβες, την
ασφαλή παραμονή του προσωπικού, των φοιτητών και
επισκεπτών και γενικά την ευθύνη για την απρόσκοπτη
λειτουργία του εργαστηρίου.
3. Η χρήση του εργαστηριακού εξοπλισμού επιτρέπεται μόνο στο επιστημονικό προσωπικό του εργα-
στηρίου ή σε άλλους ερευνητές που έχουν εκπαιδευτεί
στη χρήση των συγκεκριμένων οργάνων και έχουν
εξουσιοδοτηθεί από τον Διευθυντή. Εξοπλισμός και
εν γένει αντικείμενα του εργαστηρίου, τα οποία παραδίδονται για τη διεξαγωγή εκπαιδευτικού και ερευ-
νητικού έργου επιστρέφονται, μετά τη χρήση τους,
στην κατάσταση στην οποία βρίσκονταν κατά την
παράδοσή τους.
4. Στο εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1576/08.03.2024
Άρθρο 8
Έσοδα και Πόροι του Εργαστηρίου
Η λειτουργία του εργαστηρίου θα γίνεται από ιδίους
πόρους οι οποίοι θα προέρχονται από:
α. Την εκτέλεση ερευνητικών προγραμμάτων που πραγματοποιούνται για ίδιο λογαριασμό ή λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Την παροχή υπηρεσιών σύμφωνα με τις ισχύουσες
διατάξεις.
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα.
ε. Τις κληρονομιές, τις δωρεές και τις κληροδοσίες που
καταλείπονται στο Πανεπιστήμιο Δυτικής Μακεδονίας
για τους σκοπούς του εργαστηρίου.
στ. Εκπαιδευτικές ή ερευνητικές ή δραστηριότητες κατάρτισης στις οποίες συμμετέχει το Εργαστήριο και οι οποίες
προβλέπουν αποζημίωση για τις δράσεις του Εργαστηρίου.
ζ. Από κάθε άλλη νόμιμη πηγή.
Άρθρο 9
Τηρούμενα βιβλία
Για τις ανάγκες του εργαστηρίου τηρούνται τα ακόλουθα βιβλία και στοιχεία: Πρωτόκολλο εισερχομένων
και εξερχόμενων εγγράφων, Αρχείο αλληλογραφίας,
Βιβλίο πρακτικών - αποφάσεων, Βιβλίο περιουσιακών
στοιχείων, Φάκελος οικονομικών στοιχείων κάθε έτους,
Φάκελος ετήσιου απολογισμού δραστηριοτήτων, Κατάλογος επιστημονικών βιβλίων και περιοδικών, Αρχείο
ερευνητικών προγραμμάτων, Βιβλίο μεταβολών προσωπικού. Με απόφαση του διευθυντή μπορεί να τηρείται
και κάθε άλλο βιβλίο ή στοιχείο που προβλέπεται από
ειδικές διατάξεις ή κρίνεται απαραίτητο.
Άρθρο 10
Τίτλος - Σφραγίδα
1. Ο τίτλος του Εργαστηρίου είναι: «Εργαστήριο Σχεδιασμού Συστημάτων και Διάδρασης» (“Systems Design
and Interaction Laboratory - SDILab”). Αυτός ο τίτλος,
καθώς και τα στοιχεία του Διευθυντή του Εργαστηρίου
αναγράφονται στους χώρους που είναι εγκατεστημένο
και δραστηριοποιείται το Εργαστήριο.
2. Το Εργαστήριο χρησιμοποιεί για την αλληλογραφία
του στρογγυλή σφραγίδα που αναγράφει στον εξωτερικό κύκλο «ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ» και
στον εσωτερικό «Εργαστήριο Σχεδιασμού Συστημάτων
και Διάδρασης» και έχει ως έμβλημα στα έγγραφά του
το αντίστοιχο του Πανεπιστημίου Δυτικής Μακεδονίας
και το λογότυπό του.
3. Ανάλογη σφραγίδα, με τα στοιχεία στην Αγγλική
γλώσσα, χρησιμοποιεί το Εργαστήριο για την ξενόγλωσση αλληλογραφία του και τα έγγραφά του.
Άρθρο 11
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 29 Φεβρουαρίου 2024
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ

[Source: 20240201576.pdf | Tokens: 32452]